Diari Oficial de la Generalitat Valenciana


Sumari del DOGV 9053, del 01-04-2021 (2021/3375)

ACORD de 18 de març de 2021, del Consell, pel qual s'autoritza incrementar el límit per a comprometre despeses pluriennals a càrrec de la línia de subvenció S1254, «Foment a la formació, la investigació i la transferència de coneixement entre les universitats valencianes i l'administració pública valenciana en l'àmbit de l'economia pública», del capítol 7 del programa 611.40, Finançament autonòmic, de la Conselleria d'Hisenda i Model Econòmic. VL 06.002/21-004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3375


Data del document
:   18-03-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de març de 2021, del Consell, pel qual s'autoritza incrementar el límit per a comprometre despeses pluriennals a càrrec de la línia de subvenció S1254, «Foment a la formació, la investigació i la transferència de coneixement entre les universitats valencianes i l'administració pública valenciana en l'àmbit de l'economia pública», del capítol 7 del programa 611.40, Finançament autonòmic, de la Conselleria d'Hisenda i Model Econòmic. VL 06.002/21-004. [2021/3375]  
El pressupost del programa 611.40, Finançament autonòmic, inclou en el seu annex de transferències i subvencions de capital la línia de subvenció de concurrència competitiva S1254, «Foment a la formació, la investigació i la transferència de coneixement entre les universitats valencianes i l'administració pública valenciana en l'àmbit de l'economia pública», dotada amb 90.000,00 ?. Aquestes ajudes es regulen d'acord amb el que es disposa en l'Ordre 2/2021, de 5 de febrer, de la Conselleria d'Hisenda i Model Econòmic, per la qual s'aproven les seues bases reguladores.  
La convocatòria de les esmentades subvencions preveu la concessió de tres subvencions pluriennals per al finançament de projectes d'investigació de tesi doctoral. La convocatòria es resoldrà entorn del mes de setembre i la distribució estimada d'anualitats és:  
  
2021 2022 2023 2024 2025  
24.500,00 73.500,00 74.700,00 82.700,00 62.600,00  
  
  
Tenint en compte l'import màxim anual per projecte i la seua distribució per anualitats, la Conselleria d'Hisenda i Model Econòmic planteja la necessitat d'incrementar el límit quantitatiu aplicable a l'esmentada línia S1254 en els exercicis 2022, 2023 i 2024 i 2025, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
A aquest efecte i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 18 de març de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa a càrrec de la línia de subvenció S1254, «Foment a la formació, la investigació i la transferència de coneixement entre les universitats valencianes i l'administració pública valenciana en l'àmbit de l'economia pública», del capítol 7 del programa 611.40, Finançament autonòmic, d'acord amb el detall següent:  
  
Anualitat Límit actual Límit modificat  
2022 63.000,00 73.500,00  
2023 54.000,00 74.700,00  
2024 45.000,00 82.700,00  
2025 45.000,00 62.600,00  
  
  
València, 18 de març de 2021  
  
La consellera secretària,  
MÓNICA OLTRA JARQUE